title: Beg an Arc'houest
text: Beg an Arc'houest zo ur beg-douar war aod kumun Plaeraneg. En hanternoz aod ar Wern emañ hag eno emañ ar c'hal-lestrañ da vont da enez Vriad. Eus ar beg-douar eo brav ar gwel war enezeg Briad a-bezh. 
  
  E 1923 e voe savet ur c'hal 50 metr hed, war c'houlenn ar besketaerien eus ar vro. 
  
  War ar beg-douar e kaver bremañ un toullad tiez-hañv savet en , en o zouez tiez perc'hennet gant intellektualed c'hall evel Charles Seignobos, Jean Perrin, Marie Curie, Irène Joliot-Curie, Jean Zay, Victor Auger, Pierre Auger pe Georges Pagès Abalamour d'an dra-se e voe lesanvet al lec'h "Sorbonne-Plage" gant kazetennerien Paris Match e 1939.
  
  War atiz Anatol ar Braz e krogas an dud-se da zont da Blaeraneg. E miz Eost 1901 e voe beuzet tad hennezh, e vamm-gaer hag e c'hoarezed en aber ar Yeodi. Divizout a reas neuze en em staliañ en un ti e Beg an Arc'houest. Hag eñ da bediñ pennoù bras anavezet gantañ da zont di. Louis Lapicque e voe an hini kentañ a lakaas sevel un ti, anvet Roc'h Ar Had e 1904. Ha goude se e voe tud all, Seignobos gant e di anvet Taschen Bihan savet e 1910, Paul-Éric Langevin ha re all c'hoazh. En holl e voe savet un tregont bennak a diez evel-se. Lod anezho zo c'hoazh perc'hennet gant o diskennidi. 
  
  Ar penn embregerezh Eugène Schueller (L'Oréal) a zeuas d'en em staliañ e Beg an Arc'houest e 1926, ha gantañ e voe miret ouzh an dud da dremen war ar wenodenn a-hed an aod. Goude e voe an ti-se d'e verc'h, Liliane Bettencourt.
  
  Ur monumant da Irène ha Frédéric Joliot-Curie a oa bet savet gant ar gumun e dibenn an .
  
  Notennoù
  
  Archouest